OpenLLM-France/wikimedia huggingface dataset:
# Princy Mangalika

Princy Mangalika (Ragama, Sri Lanka, XX. mendea) gizarte-langile eta aktibista srilankarra da, GIB/hiesaren biktima, eta Sri Lankan GIBaren prebentzioaz kontzientziatzeko egiten duen ahaleginagatik oso ezaguna. Positive Women 's Network HIESak kutsatutako pertsonei laguntzen dien gobernuz kanpoko erakundearen sortzailea izan zen. 2019ko martxoan, legebiltzarrak Sri Lankan aldaketak bultzatu zituzten hamabi emakumeetako bat zela aitortu zuen, Emakumearen Nazioarteko Egunean.

## Biografia

Princy Ragaman jaio eta hazi zen, Sri Lankako mendebaldeko probintzian. 2003an, bere senarrarengandik hartutako GIB positiboa diagnostikatu ziotela jakin zen. Gizartean diskriminatua izan zen gaixotasunaren biktima izan zenetik, eta horrek bultzatu zuen Emakume Positiboen Sarearen oinarriak ezartzera. Senarrak atzerriko hotel batean lan egiten zuen bitartean hartu zuen gaixotasuna, eta bere buruaz beste egin zuen infekzioaren ondorioz. Bertako biztanleek bere familia kanporatu zuten.
Gizartean tratu txarrak jaso ondoren, 2009an, 53 urte zituela, Emakume Positiboen Sarea sortu zuen Kamalika Abeyratnerekin, GIBez kutsatutako medikuarekin, hiesa zuten pertsonak zaintzeko helburuarekin.

## Aintzatespenak

* 2012an, Positive Women's Network erakundeak Red Ribbon saria jaso zuen Nazio Batuen Erakundearen eskutik, HIESa diagnostikatutako pertsonentzako komunitate-zerbitzu garrantzitsuengatik.
* Unsung Heroine saria ere jaso zuen, 2016. urtean, Ada Derana Sri Lanka of the Year delakoan.

## Erreferentziak

* ↑ (Ingelesez) Ubeyratne, Renushi. (2019-03-08). «Iconic Sri Lankan Women Who Have Shaped History» Pulse (Noiz kontsultatua: 2023-06-19).
* 1 2 Mudalige, Disna. «Twelve prominent women to be celebrated». Daily News.
* ↑ (Ingelesez) AsiaNews.it. «Mangalika's story: an HIV-positive Catholic woman helps fellow AIDS patients» www.asianews.it (Noiz kontsultatua: 2023-06-19).
* ↑ «Sri Lanka : Sri Lanka parliament celebrates Sri Lankan Women Changemakers» www.colombopage.com (Noiz kontsultatua: 2023-06-19).
* ↑ (Ingelesez) «The Right To Education - Life Online» www.life.lk (Noiz kontsultatua: 2023-06-19).
* ↑ Txantiloi:Si «'මේ ගෙදරිනුත් යන්න වෙලා'- HIV ආසාදිත වීරවරියකගේ කතාව» BBC News සිංහල 2016-10-04 (Noiz kontsultatua: 2023-06-19).
* ↑ (Ingelesez) «Red Ribbon Award recognizes the work of Sri Lankan Women Living with HIV» www.unaids.org (Noiz kontsultatua: 2023-06-19).
* ↑ (Ingelesez) «Ada Derana Sri Lankan of the Year 2016 - Award Winners» www.adaderana.lk (Noiz kontsultatua: 2023-06-19).

## Kanpo estekak

* Datuak: Q76942622
# Princeville (Quebec)

Princeville Quebeceko udalerri bat da, Kanadan. Centre-du-Québec eskualdean kokatuta dago, eta horren barruan dagoen L'Érable konderriko eskualde udalerria da.. 2011ko zentsoaren arabera 5,693 biztanle zituen 194.02 kilometro koadroko azaleran.

## Kanpo estekak

* Datuak: Q142516
* Multimedia: Princeville, Quebec / Q142516
# Principal antzokia

Principal antzokia Gasteizko antzoki nagusia da, hiriko erdialdean dagoena, San Prudentzio kalean zehazki.
Cesáreo Iradier Uriarte arkitekto gasteiztarrak diseinatu zuen, estilo eklektiko neobarrokoan.

## Historia

* 1822tik 1914ra leku berean "Teatro Principal" izenekoa egon zen, beste eraikin batean.
* 1918an zabaldu zuten gaur egun dagoen antzera, "Nuevo Teatro de Vitoria" izenarekin. Orduko lehen antzezlana "La Corte de Napoleón" izan zen, "Granieri-Marchesi" izeneko konpainiak egindakoa.
* 1961eko abenduan jatorrizko izena hartu zuen berriro, gaur egun gordetzen duena.
* 1992an Gasteizko Udalak, Eusko Jaurlaritzak eta Arabako Foru Aldundiak zaharberritu zuten.
* Arabako Bertsolari Txapelketaren finalak bertan jokatzen dira.

## Kanpo estekak

* Principal antzokiaren web orria, Gasteizko Udalaren webgunean.
* Datuak: Q11951081
* Multimedia: Teatro Principal, Vitoria / Q11951081
# Princeville (Ipar Carolina)

Princeville Ipar Carolinako herri bat da. Edgecombe konderrian kokatua dago. 2010ean 2.082 biztanle zituen, 3,92 kilometro koadrotan banatuta.

## Ikus, gainera

* Edgecombe konderria

## Kanpo estekak

* Datuak: Q2026249
# Principal Galaxies Catalogue

Principal Galaxies Catalogue edo PGC 1989an argitaratutako katalogo astronomiko bat da. B1950 ekinokziorako eta J2000 garai astronomikorako 73.197 galaxia zerrendatzen ditu. Lyon-Meudon Extragalactic Database katalogoan oinarritzen da, 1983an hasi zena. 40.932 koordenatu (%56) 10″ baino txikiagoak diren desbideratze estandarrak dituzte. Ezagunenak diren 38 iturrietako 131.601 izen agertzen dira zerrendan. Guztira, honako datuak ditu:
* 49.102 deskribapen morfologiko.
* 52.954 itxurazko ardatzerdi txiki eta handi.
* 67.119 itxurazko magnitude.
* 20.046 abiadura erradial.
* 24.361 posizio angelu.
Lyon-Meudon Extragalactic Databasea HyperLEDA katalogora hedatu zen beranduago, milioika galaxia dituen katalogoa. Hasierako PGC katalogoko galaxiak oraindik PGC zenbakiarekin agertzen dira HyperLEDAn. Beste galaxiei ere esleitu zaizkie PGC zenbakiak, baina ez da gomendatzen horiek erabiltzea galaxien izen gisa.

## Erreferentziak

* ↑ Paturel, G.; Fouque, P.; Bottinelli, L.; Gouguenheim, L.. (1989-11-01). «An extragalactic database. I. The catalogue of principal galaxies.» Astronomy and Astrophysics Supplement Series 80: 299–315. ISSN 0365-0138. (Noiz kontsultatua: 2023-12-19).

## Kanpo estekak

* Datuak: Q1479861
# Princeville (Illinois)

Princeville Illinoiseko herri bat da. Peoria konderrian kokatua dago. 2010ean 1.738 biztanle zituen, 4,29 kilometro koadrotan banatuta.

## Ikus, gainera

* Peoria konderria

## Kanpo estekak

* Datuak: Q1849785
* Multimedia: Princeville, Illinois / Q1849785
# Principe zinemak

Principe antzokia edota Principe zinemak Gipuzkoako Donostia hiriburuan dagoen antzoki eta zinema areto batzuk dira. Parte Zaharreko San Juan kaleko 10. zenbakian dago, Zuloaga plaza eta San Telmo museoaren parean. Sade zinemak taldeko zinema da.
1922ko uztailaren 22an ireki zen, antzinako Kursaal kasinoaren inauguraketari aste batez aurreratuz. Ramon Kortazar arkitektoak diseinatu zuen.

## Ikus gainera

* Zuloaga plaza
# Princeville udalerria, Peoria konderria (Illinois)

Princeville udalerria Ameriketako Estatu Batuetako Illinois estatuko udalerri bat da, Peoria konderrian. Azken zentsuaren arabera 1.520 biztanle zituen, 36.35 milia karratu (94.1 km$^2$) eremuan.

## Ekonomia

2020ko zentsuaren arabera, Princeville udalerrian 699 etxebizitza zeuden. Per capita diru-sarrerak 22.853 estatubatuar dolar ziren.

## Kanpo estekak

* Datuak: Q7245041
# Platarsita

Platarsita sulfuro motako minerala da eta cobaltita taldearen kidea da.

## Ezaugarriak

Platarsita sulfuro mineralaren formula kimikoa hau da: ${\ce {PtAsS}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 7,5 da.

## Erreferentziak

* 1 2 (Ingelesez) «Platarsite: Mineral information, data and localities.» www.mindat.org (Noiz kontsultatua: 12-05-2019).
# Platea

Platea (antzinako grezieraz: Πλάταια edo Πλαταιαί) Antzinako Greziako hiria izan zen, hego-ekialdeko Beozian Tebastik hegoaldean zegoena. Bertan K.a. 479an izen bereko gudua egin zuten, non greziar hiri-estatuen aliantzak persiarrak menderatu zituen.
Peloponesoko Gerran Tebasek eta Espartak k.a. 427an hiria suntsitu zuten, berriro K.a. 386an berreraikia izateko.

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .
* ↑ Mish, Frederick C., Editor in Chief. “Plataea.” Webster’s Ninth New Collegiate Dictionary. 9th ed. Springfield, MA: Merriam-Webster Inc., 1985. ISBN 0-87779-508-8, ISBN 0-87779-509-6 (indexed) eta ISBN 0-87779-510-X (deluxe).

## Kanpo estekak

* Datuak: Q742538
* Multimedia: Plataea / Q742538
# Platea (Pennsylvania)

Platea Pennsylvaniako borough bat da. Erie konderrian kokatua dago. 2010ean 430 biztanle zituen, 8,66 kilometro koadrotan banatuta.

## Ikus, gainera

* Erie konderria

## Kanpo estekak

* Datuak: Q1181805
* Multimedia: Platea, Pennsylvania / Q1181805
# Plate

Plate Alemaniako udalerri bat da, Mecklenburg-Aurrepomerania estatuan. Azken zentsuaren arabera 3.307 biztanle zituen, 22,14 kilometro koadroko azaleran..

## Kanpo estekak

* Datuak: Q501670
* Multimedia: Plate (Mecklenburg) / Q501670
# Quaschwitz

Quaschwitz Alemaniako udalerria da. Turingia estatuan kokatuta dago, Saale-Orla-Kreis barrutian. 2014an 71 biztanle zituen 2,3 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q665748
* Multimedia: Quaschwitz / Q665748
# Polinizes

Polinizes (antzinako grezieraz: Πολυνείκης, Polyneíkes, "liskarzale") Edipo eta Jokasta Tebasko erregeen semea eta Eteokles, Antigona eta Ismeneren anaia. Bere aita hil zenean, bera eta bere anaia Eteokles, biak elkar hilez amaitu zen gerra batean sartu ziren. Bere osaba Kreonte, Jokastaren neba, Tebaseko errege izendatua izan zen. Kreontek, Polinizesen gorpua lurperatua ez izateko agindua eman zuen, baina bere arreba Antigonak ez zion kasurik egin eta Polinizes lurperatu zuen.

## Erreferentziak

* ↑ Euskaltzaindia. Grezia eta Erromako pertsonaia mitologikoak. .
* ↑ Ruipérez, Martin S.. (2006). El mito de Edipo. Madril: Alianza, 85 or. ISBN 84-206-6016-7..

## Kanpo estekak

* Datuak: Q334817
* Multimedia: Polynices / Q334817
# Polinyà

Polinyà edo Polinyà del Vallès Kataluniako udalerria da, Vallès Occidental eskualdean eta Bartzelonako probintzian kokatua. 8,8 km² ditu, eta 2009ko urtarrilaren 1eko erroldaren arabera 7.676 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 382 | 393 | 470 | 477 | 502 | 444 | 468 | 1.060 | 2.321 | 3.385 | 5.145 | 7.676 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) (Gaztelaniaz) Udalaren webgunea
* (Katalanez) Polinyàri buruzko informazioa
* Datuak: Q13925
* Multimedia: Polinyà / Q13925
# Polino

Polino Italiako udalerri bat da. Terniko probintzian kokatuta dago, Umbria eskualdean. 206 biztanle ditu, 19,57 kilometro koadroko azaleran banatuta.

## Mugakideak

Polinok honako udalerri hauekin egiten du muga:
Arrone Ferentillo Leonessa Morro Reatino Rivodutri

## Kanpo estekak

* Datuak: Q10882
* Multimedia: Polino / Q10882
# Polinesia Frantseseko geografia

Polinesia Frantsesak frantsesez: Polynésie française) 4.167 km²-ko azalera du, ozeanoan 2,5 milioi km²-tan sakabanatuta eta kostetan 4 500 km-tan banatuta. Bost artxipelagoen artean banatutako 118 uhartek osatzen dute: Austral uharteak, Sozietate uharteak, Tuamotu uharteak, Gambier uharteak eta Markesak uharteak.

## Kokapena

Erreferentzia gisa Tahiti hartuta, hauek dira distantzia batzuk:
* Auckland: 3.900 km
* Nouméa: 4.700 km
* Sydney: 5.700 km
* Los Angeles: 6.200 km
* Santiago (Txile): 7.500 km
* Tokyo: 8.800 km
* Paris: 17.100 km

## Uharteak

Polinesia Frantsesan 118 uharte daude, bost uhartedietan:
* Austral uharteak :
** Tubuai,
** Rapa,
** Rurutu,
** Raivavae,
** Rimatara,
** Maria uharteak,
** Marotiri.
* Sozietate uharteak, biztanle gehiago duena:
** Haizealdeko uharteak
*** Tahiti,
*** Maiao,
*** Mehetia uharteak,
*** Moorea,
*** Tetiaroa atoloia.
** Haizebeko uharteak :
*** Raiatea,
*** Taha'a,
*** Huahine,
*** Bora-Bora,
*** Maupiti.
* Tuamotu uharteak.
* Gambier uharteak.
* Markesak uharteak.

## Uharteen tipologia

Bi jatorrizkoak dira: sumendiek eta koralek sortutakoak. Hainbeste izanda, bestetik, harrigarria izango litzateke guztiek tipologia bera izatea. Hauek dira nagusiak:
* Koral-ertza duten uharte goratuak, esaterako, Tahiti
* Koral-ertzik gabeko uharte goratuak, esaterako, Nuku Hiva, Markesak uhartetan
* Uharte beheak: atoloiak, esaterako, Tuamotu
* Sasi atoloiak: esaterako, Clipperton uhartea

## Erreferentziak

* ↑ https://www.universalis.fr/classification/geographie/geographie-par-pays/geographie-des-iles-d-oceanie/polynesie-francaise-geographie/
* ↑ https://tahitileblog.fr/histoire-geographie/geographie-cartes-polynesie-francaise/

## Kanpo estekak

* (Frantsesez):Polinesiako geografiari buruzko webgunea.
* (Frantsesez):Tahiti eta Polinesia Frantsesari buruzko dokumentala Youtuben.
* Datuak: Q3123379
* Multimedia: French Polynesia / Q3123379
# Polinesiar

Polinesiarrek oso erlazionaturiko talde etnolinguistiko osatzen dute, jatorriz Polinesiakoa (Polnesiako Triangeluko uharteak), Ozeano Bareko Ozeaniako eskualde zabal batean. Historiaurreko hasierako jatorria Asiako hego-ekialdeko uhartean kokatzen dute eta Taiwango Urheimat batekin austronesiar etnolinguistiko talde handiaren parte dira. Polinesiar hizkuntzak hitz egiten dituzte, Austronesiar hizkuntza familiako Ozeaniako subfamiliako adar bat .
2012an, gutxi gorabehera, 2 milioi polinesiar etniko zeuden mundu osoan (osoak eta zati bat), eta horietako gehien-gehienak polinesiar estatu-nazio independenteetan bizi dira (Samoa, Niue, Cook uharteak, Tonga eta Tuvalu) edo gutxiengoak osatzen dituzte, esaterako, herrialdeetan. Australia, Txile (Pazko uhartea), Zeelanda Berria, Frantzia (Frantziar Polinesia eta Wallis eta Futuna) eta Estatu Batuak (Hawaii eta Samoa Estatubatuarra), Pitcairn uharteetako Itsasoaz haraindiko britainiar lurraldeaz gain. Zeelanda Berriak izan zuen polinesiar biztanlerik handiena, 110.000 biztanle zituen XVIII. mendean.
Polinesiarrek nabigatzaile handien ospea lortu dute —haien piraguak Pazifikoko bazterrik urrunenetaraino iristen ziren, Hawaii, Rapanui (Pazko uhartea) eta Aotearoa (Zeelanda Berria) bezain urrun dauden uharteak finkatzeko aukera emanez. Polinesiako biztanleek ibilaldi hori lortu zuten izarrak, korronteak, hodeiak eta txorien mugimenduak irakurtzeko antzinako nabigazio trebetasunak erabiliz, gaur egun arte ondoz ondoko belaunaldiei transmititu zitzaizkien trebetasunak.

## Erreferentziak

* ↑ (Ingelesez) Wilmshurst, Janet M.; Hunt, Terry L.; Lipo, Carl P.; Anderson, Atholl. (1 February 2011). «High-precision radiocarbon dating shows recent and rapid initial human colonization of East Polynesia» Proceedings of the National Academy of Sciences 108 (5): 1815–1820. doi:10.1073/pnas.1015876108. ISSN 0027-8424. OCLC .3033267 PMID 21187404..
* ↑ DOUCLEFF, MICHAELEEN. (23 January 2013). «How The Sweet Potato Crossed The Pacific Way Before The Europeans Did» NPR.

## Kanpo estekak

* Datuak: Q1042001
* Multimedia: People of Polynesia / Q1042001
# Rainier mendia

Rainier mendia edo Mount Rainier Ameriketako Estatu Batuetako Washington estatuko sumendia da. 4.393 metroko garaiera duen sumendia da eta Seattle hiritik 83 kilometro hego-ekialdera dago.
Sumendiaren azken erupzioa 1894. urtean izan zen.
Mount Rainier Parke Naturalaren barnean dago.

## Kanpo estekak

* (Ingelesez) Sumendiari buruzko informazioa.
* Datuak: Q194057
* Multimedia: Mount Rainier / Q194057
# Rainier (Washington)

Rainier Ameriketako Estatu Batuetako hiri bat da. Thurston konderrian kokatuta dago, Washington estatuan. 2.369 biztanle ditu, 4,481688 kilometro koadroko azaleran banatuta.

## Ikus, gainera

* Thurston konderria

## Kanpo estekak

* Datuak: Q1502285
* Multimedia: Rainier, Washington / Q1502285
# Rainharm (Kent)

Rainharm, Ingalaterrako hego-ekialdeko kostaldean dagoen udalerri bat da, Kent konderrian.
2011an 34.088 biztanle zituen.
* Datuak: Q2576971
* Multimedia: Rainham, Kent / Q2576971
# Rainfreville

Rainfreville Frantziako udalerria da, Itsas Sena departamenduan dagoena, Normandia eskualdean. 2013an 86 biztanle zituen.

## Demografia
### Biztanleria

2007an Rainfreville udalerrian erroldatutako biztanleak 86 ziren. Familiak 39 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 19 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 52 etxebizitza zeuden, 38 familiaren etxebizitza nagusia ziren, 12 bigarren erresidentzia ziren eta 2 hutsik zeuden. Etxebizitza guzti hauek 52etxeak ziren. 38 etxebizitza nagusietatik 30 bere jabearen bizilekua ziren, 6 alokairuan okupaturik zeuden eta 2 doan lagata zeuden; 5 etxek hitu gela zituzten, 10 etxek lau zituzten eta 23 etxek bost zituzten. 27 etxek euren parking plaza propioa zuten azpian. 22 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Rainfreville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 4 |
| 4 | 70-74 | 4 |
| 0 | 65-69 | 4 |
| 8 | 60-64 | 0 |
| 0 | 55-59 | 8 |
| 4 | 50-54 | 0 |
| 0 | 45-49 | 0 |
| 4 | 40-44 | 4 |
| 0 | 35-39 | 0 |
| 4 | 30-34 | 8 |
| 0 | 25-29 | 0 |
| 0 | 20-24 | 4 |
| 0 | 15-19 | 4 |
| 0 | 10-14 | 0 |
| 4 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 45 ziren, horien artean 30 aktiboak ziren eta 15 inaktiboak ziren. 30 pertsona aktiboetatik 29 lanean zeuden (19 gizon eta 10 emakume) eta 1 langabezian (1 emakume eta 1 emakume). 15 pertsona inaktiboetatik 6 erretiraturik zeuden, 2 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra iturgina zen.
2000. urtean Rainfreville udalerrian 6 nekazaritza-ustiategi zeuden, 216 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1167723
* Multimedia: Rainfreville / Q1167723
# Rainier mendiko Parke Naturala

Rainier mendiko Parke Naturala (ingelesez: Mount Rainier National Park) AEBetako Washington estatuan dagoen parke nazional bat da, Pierce konderriaren hego-ekialdean eta Lewis konderriaren ipar-ekialdean. 1899ko martxoaren 2n parke nazional izendatua. 956,60 km²-ko azalera du.
Parke honi bere barnean dagoen Mount Rainier (4.392 m) mendiak ematen dio

## Iruditegia

* Mount Rainier mendiaren ikuspegia parke nazionaletik.
* Emmons glaziarra.
* Mount Rainier aintzira batean islatua.
* Cowlitz tximiniak.

## Ikus gainera

* Mount Rainier

## Kanpo estekak

* Mount Rainier Parke Nazionala (AEBetako Parke Nazional Zerbitzua) (Ingelesez)
* Datuak: Q944329
* Multimedia: Mount Rainier National Park / Q944329
# Rainis

Rainis —jaiotza-izena: Jānis Pliekšāns— (Kurlandia, Errusiar Inperioa —gaur egun Letonia—, 1865eko irailaren 11 – Majori, Letonia, 1929ko irailaren 12a) letonierazko olerkaria izan zen. Dienas Lapa egunkaria sortu zuen 1891. urtean, eta Errusiara erbesteratu zuten 1897an, agerkari hartan adierazten zituen ideia sozialista eta iraultzaileak zirela eta. 1903. urtean itzuli zen Letoniara, eta poesia-bilduma bat argitaratu zuen: Talas noskanas zila vakara (Arrats urdineko oihartzun urrunak). Suitzan bizi izan zen 1906-1920 urteetan, eta han idatzi zituen Gals un sakums (Hasiera eta amaiera), Urrezko zaldia eta Sua eta gaua poesia-bildumak. 1920. urtean itzuli zen burujabetasuna eskuratu berria zuen Letoniara, eta Hezkuntza ministro izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q348001
* Multimedia: Rainis / Q348001
# Rainier (Oregon)

Rainier Oregongo hiri bat da. Columbia konderrian kokatua dago. 2010ean 1.895 biztanle zituen, 4,57 kilometro koadrotan banatuta.

## Ikus, gainera

* Columbia konderria

## Kanpo estekak

* Datuak: Q594515
* Multimedia: Rainier, Oregon / Q594515
# Quiberon penintsula

Quiberon penintsula (bretainieraz: Gourenez Kiberen, frantsesez: Presqu'île de Quiberon) Bretainia hegoaldean dagoen penintsula txikia da. Morbihan departamenduan dago.

## Geografia

Tonbolo bat da izatez, hau da, 100 metroko luzeta duen hareazko Penthièvre istmoak kontinentearekin elkartzen duen harkaitza. 14 kilometrotako luzera dauka. Mendebaldean Atlantiar ozeanoari begira Côte Sauvage (kostalde basatia) dauka eta ekialdean Mor braz badia.
Bi udalerritan banaturik dago:
* Quiberon (4.987 biztanle)
* Saint-Pierre-Quiberon (2.116 biztanle)

## Iruditegia

* Quiberon, Mor braz badian.
* Arche de Port-Blanc (ate zuriaren arkua), Côte Sauvage-n.
* Côte Sauvage.
* Côte Sauvage.
* Penthièvre gotorlekua.
* Airetiko ikuspegia.

## Kanpo estekak

* Datuak: Q2867477
* Multimedia: Presqu'île de Quiberon / Q2867477
# Quiberon

Quiberon (bretainieraz Kiberen) Bretainiako Morbihan departamenduko izen bereko penintsularen muturrean dagoen udalerria da. Gune turistiko garrantzitsua da.

## Biztanleria

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 948 | 1 915 | 1 976 | 2 475 | 2 752 | 2 899 | 3 013 | 3 298 | 2 086 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3 439 | 2 086 | 2 230 | 2 245 | 2 379 | 2 537 | 2 922 | 2 884 | 3 060 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 3 299 | 3 454 | 3 695 | 3 469 | 3 556 | 3 275 | 3 446 | 4 092 | 4 103 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 4 540 | 4 595 | 4 723 | 4 808 | 4 623 | 5 073 | - | - | - |

## Administrazioa

Llista d'alcaldes :
| Agintealdia | Auzapezak | Alderdia |
| 1971-1977 | Gilbert Carbillet | UDR |
| 1977-1989 | Jacques Desmas | UDF |
| 1989-195 | Robert Herault | RPR |
| 1995- | Jean-Michel Belz | RPR, ondoren UMP |

## Iruditegia

* Herriko etxea
* Portua
* Kostaldea
* Kokapena

## Kanpo estekak

* Quiberongo Udal webgunea (Frantsesez)
* Datuak: Q128783
* Multimedia: Quiberon / Q128783
# Quibi

Quibi Los Angelesen, Kalifornian, egoitza duen forma laburreko bideo streaming-eko plataforma da, bereziki telefono mugikorretan ikusteko pentsatua, bai teknikoki, baita ekoiztu dituen eduki propioen egikeran. 2020ko apirilean jarri zen martxan mundu mailan, baita Euskal Herrian ere. Hedabide eta kazetari batzuek honela definitu dute: sakelakoetako Netflix edo Netflix txikia.
Harpidetza bidez funtzionatzen du, eta ohiko prezioa 8,99 euro hilean da Europan.
Quick bites hitzen hasierekin osatu dute izena, eta euskaraz hozkada azkarrak edo mokadu azkarrak gisa itzul daiteke.

## Edukiak

Ikus-entzunezko pilulak eskaintzen ditu, ekoizpen propioak eta esklusiboak oro jar, hamar minutu baino gutxiagokoak. Edukiak ingelesez dira, eta azpidatzietan ez dago euskarazko aukerarik. Irudia berez moldatzen da ikuskatze bertikaletik horizontalera, eta alderantziz: akzioa eta diseinua prestatua dago bideo bakoitzean bi moduetan ikusi ahal izateko.
Entretenimendua da plataformaren oinarria. Haren eskaintzak hiru oinarri ditu: ataletan banatutako telesailak eta dokumentalak; eta egunean jakin beharrekoak. Azken horien artean daude albisteak eta bizimoduari buruzko bideoak.

## Enpresa

Enpresa 2018an eratu zen eta bi urtez jardun zuen aplikazioa lantzen, edukiak ekoizten, eta akordioak erdiesten partaide eta inbertsoreekin. Sortzaile nagusia da Jeffrey Katzenberg, Dreamworks ekoiztetxearen fundatzaileetako bat (Steven Spielbergekin eta David Geffenekin batera) eta Disneyko goi kargudun izandakoa; eta bestetik, Meg Whitman, eBay eta Hewlett-Packard erraldoi teknologikoetako nagusi izandakoa.
Inbertitzaileek mila milioi dolar inbertitu zuten enpresaren lehen bi urteetan.ç

## Erreferentziak

* 1 2 Goikoetxea, Jakes. «Mokaduen plataforma iritsi da» Berria (Noiz kontsultatua: 2020-04-23).
* Datuak: Q65073105